CELEX: 62009TN0448
Language: da
Date: 2009-11-04 00:00:00
Title: Sag T-448/09: Sag anlagt den 4. november 2009 — Centre national de la recherche scientifique mod Kommissionen

30.1.2010   
            
            
               DA
            
            
               Den Europæiske Unions Tidende
            
            
               C 24/55
            
         Sag anlagt den 4. november 2009 — Centre national de la recherche scientifique mod Kommissionen
   (Sag T-448/09)
   2010/C 24/99
   Processprog: fransk
   
      Parter
   
   
      Sagsøger: Centre national de la recherche scientifique (Paris, Frankrig) (ved avocat N. Lenoir)
   
      Sagsøgt: Kommissionen for De Europæiske Fællesskaber
   
      Sagsøgerens påstande
   
   
               —
            
            
               Sagen antages til realitetsbehandling, og sagsøger gives medhold.
            
         
               —
            
            
               Kommissionen tilpligtes at tilbagebetale den påståede fordring på 110 102,26 EUR forhøjet med morarenter til den lovbestemte rentesats i henhold til belgisk ret, der finder anvendelse på kontrakten, som Kommissionen under påberåbelse af kontrakten gjorde krav på i sin debetnota af 29. juni 2009 (ref. 3230906067), og som gav anledning til en modregningshandling af 17. juni 2009 (ref. BUDG/C3 D2009 10.5 — 1232).
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Med det foreliggende søgsmål har Centre national de la recherche scientifique (CNRS) nedlagt påstand om, at Kommissionen tilpligtes at tilbagebetale fordringen på 110 102,26 EUR, sådan som angivet i debetnota nr. 3230906067 af 29. juni 2009, som sagsøgeren påstås at være skyldig i henhold til kontrakten EURO-THYMAIDE vedrørende et projekt fra sjette rammeprogram for forskning og udvikling, og som gav anledning til en modregningshandling af 17. august 2009, samt morarenter.
   Sagsøgeren har til støtte for sit søgsmål gjort følgende tre anbringender gældende:
   
               —
            
            
               Den manglende overholdelse af kriterierne for at begrunde kontraktfastsatte udgifter, idet Kommissionen tilsidesatte artikel II.19.1 i EURO-THYMAIDE-kontraktens almindelige vilkår vedrørende støtteberettigede udgifter. Subsidiært den manglende overholdelse af princippet om god tro, som fastsat i artikel 1134 i den belgiske borgerlige lovbog, idet Kommissionen afviste beviser for direkte omkostninger til projektansat personale, hvis bevisværdi imidlertid var åbenbar. Denne tilgang indebar, at visse direkte personaleomkostninger med urette blev afvist, og at der blev foretaget tilpasninger, som resulterede i den anfægtede fordring.
            
         
               —
            
            
               Hensættelsen til arbejdsløshedskassen (»Provision pour Perte d’Emploi« (PPE)) er blevet vurderet fejlagtigt i forhold til de kriterier, der er fastsat i artikel II.19.1, II.19.2.c og II.20 i EURO-THYMAIDE-kontraktens almindelige vilkår, eftersom PPE — på trods af sin misvisende betegnelse — er en personaleomkostning, som er knyttet til arbejdsløshedsforsikringen, og som ikke kan adskilles fra støtteberettigede udgifter til personale. Kommissionen tilsidesatte de ovennævnte kontraktvilkår, da den afslog støtteberettigede udgifter, som svarer til den PPE, der er fratrukket lønnen hos CNRS’s midlertidigt ansatte projektpersonale.
            
         
               —
            
            
               Den åbenbart fejlagtige vurdering af løn under sygefravær i forhold til de kontraktfastsatte kriterier for støtteberettigede udgifter, idet Kommissionen i strid med artikel 11.19 i EURO-THYMAIDE-kontraktens almindelige vilkår blandt de ikke-støtteberettigede udgifter medtog løn udbetalt til CNRS’s projektansatte personale under sygefravær.